Bridle Path, Toronto

Bridle Path ialah sebuah kawasan kejiranan kelas atasan di bekas bandar North York, kini sebahagian dari Toronto, Ontario, Kanada, yang dicirikan oleh rumah besar jutaan dolar dan saiz lot dua ke empat ekar (8,000 to 16,000 m²). Ia sering dirujukkan sebagai "Millionaires' Row" (Jalan Jutawan). Ia merupakan kawasan kejiranan paling kaya di Kanada mengikut gaji rumah tangga, dan juga nilai harta milik.

Walaupun "The Bridle Path" merupakan nama sebuah jalan di kawasan ini secara khusus, istilah biasanya digunakan pada kawasan kejiranan keliling sebagai keseluruhan. Ia biasanya bersempadan dengan The Bridle Path di utara, Sunnybrook Health Sciences Centre di selatan, Bayview Avenue di barat dan Wilket Creek di timur. Tidak banyak jalan melalui kawasan ini, menyumbang pada kepencilan kawasan ini. Harga rumah di Bridle Path berbeza, tetapi kebanyakan rumah-rumah di kawasan ini dijual dalam angka jutaan dolar. Ia merupakan sebuah kawasan kejiranan terasing, dikelilingi oleh Don River Valley dan tanah taman subur.

The Bridle Path hanya merupakan sebidang tanah ladang hingga 1929 apabila Bayview Bridge telah dibina di sepanjang Don River Valley yang curam (West Branch). Ketika itulah bermulanya pembangunan temapt kediaman. Forsey Page, seorang pemaju tanah Toronto, membayangkan Bridle Path sebagai "enklaf eksklusif rumah estet", dan membina rumah pertama kawasan kejiranan ini, sebuah rumah gaya Kolonial Cape Cod di 2 The Bridle Path. Rumah ini dihargai sebagai faktor mungkin dalam pembangunan kawasan kejiranan.

Pada 1937, pemaju E.P. Taylor yang mereka bentuk komuniti Don Mills membeli sebidang tanah besar di utara Bridle Path. Estet ini, dinamakan Windfields oleh isterinya, kini menjadi tempat Canadian Film Centre. Taman ini melalui tempat di mana Wilket Creek mengalir di belakang bidang tanah ini digelar Windfields Park. Pada lewat 40-an, rakan perniagaan Taylor, George Montegu Black, Jr (bapanya Conrad Black), berpindah ke dalam kawasan ini lalu membina sebuah rumah besar di Park Lane Circle. Dalam suatu usaha untuk mengawal siapa akan menjadi jiran-jirannya nanti, Black mengambil alih syarikat yang memiliki tanah ladang akan menjadi the Bridle Path, dan menetapkan pembatasan melalui undang-undang kecil pengezonan North York — hanya satu kediaman keluarga akan dibina dengan suatu saiz lot minimum . Kawasan ini dibahagikan menjadi lebih kurang 50 lot, setiap satunya dijual sebanyak $25,000 pada waktu itu, dan bermula membangun ketika sepanjang zaman 50-an.

Nama jalan ini sering disalah eja sebagai "The Bridal Path" oleh mereka yang tidak mengenali sejarah kawasan ini. Nama "Bridle Path" bermuncul dalam rancangan-rancangan awal kawasan kejiranan ini, termasuk suatu sistem jalan tunggangan kuda oleh kerana kebanyakan pemilik estet dalam kawasan ini merupakan pemilik kuda. Sementara jalan-jalannya telah diturap, legasinya tetap berada di jalan-jalan luas Bridle Path serta dalam nama komuniti ini.

Bridle Path telah menjadi kediaman usahawan, selebrit dan doktor terkemuka Toronto. Pengurus media kaya dan berpengaruh Moses Znaimer pernah menggelar The Bridle Path sebagai rumahnya, sementara peniaga komputer Robert Herjavec, baron akhbar dan peniaga terdakwa Conrad Black, dan Celine Dion juga memiliki sebuah rumah di kawasan The Bridle Path. Prince juga dikatakan membeli sebuah rumah di Bridle Path sebanyak $5.5 juta.

Sebuah rumah terletak di kawasan ini pernah digunakan dalam wayang Mean Girls sebagai rumah Regina George, dan suatu lagi rumah pula digunakan dalam filem It Takes Two.

 Rujukan 
 Toronto Neighbourhoods Guide - The Bridle Path 
 Map of the Rich 
 Area history, by Mike Filey 

Kategori:Kawasan kejiranan di Toronto
Kategori:Jalan di Toronto